CELEX: 62010CA0610
Language: fi
Date: 2012-12-11 00:00:00
Title: Asia C-610/10: Unionin tuomioistuimen tuomio (suuri jaosto) 11.12.2012 — Euroopan komissio v. Espanjan kuningaskunta (Jäsenyysvelvoitteiden noudattamatta jättäminen — Valtiontuet — Unionin tuomioistuimen tuomio, jolla jäsenyysvelvoitteiden noudattamatta jättäminen todetaan — Oikeudenkäyntiväite — EY 228 artiklan 2 kohta ja SEUT 260 artiklan 2 kohta — Täytäntöönpanon laiminlyönti — Rahamääräiset seuraamukset)

9.2.2013   
            
            
               FI
            
            
               Euroopan unionin virallinen lehti
            
            
               C 38/5
            
         Unionin tuomioistuimen tuomio (suuri jaosto) 11.12.2012 — Euroopan komissio v. Espanjan kuningaskunta
   (Asia C-610/10) (1)
   
   (Jäsenyysvelvoitteiden noudattamatta jättäminen - Valtiontuet - Unionin tuomioistuimen tuomio, jolla jäsenyysvelvoitteiden noudattamatta jättäminen todetaan - Oikeudenkäyntiväite - EY 228 artiklan 2 kohta ja SEUT 260 artiklan 2 kohta - Täytäntöönpanon laiminlyönti - Rahamääräiset seuraamukset)
   2013/C 38/03
   Oikeudenkäyntikieli: espanja
   
      Asianosaiset
   
   
      Kantaja: Euroopan komissio (asiamiehet: B. Stromsky ja C. Urraca Caviedes)
   
      Vastaaja: Espanjan kuningaskunta (asiamies: N. Díaz Abad)
   
      Väliintulija, joka tukee vastaajan vaatimuksia: Tšekin tasavalta (asiamiehet: M. Smolek, D. Hadroušek ja J. Očková)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — SEUT 260 artikla — Yhteisöjen tuomioistuimen asiassa C-499/99 2.7.2002 antaman tuomion (Kok., s. I-6031) täytäntöönpanon laiminlyönti — Uhkasakon määräämistä koskeva vaatimus
   
      Tuomiolauselma
   
   
               1)
            
            
               Espanjan kuningaskunta ei ole noudattanut SEUT 260 artiklan 1 kohdan mukaisia velvoitteitaan, koska se ei ole toteuttanut Euroopan komission SEUT 260 artiklan 2 kohdan nojalla 18.3.2010 antamassa täydentävässä virallisessa huomautuksessa asetetun määräajan päättymispäivään mennessä kaikkia asiassa C-499/99, komissio vastaan Espanja, 2.7.2002 annetun tuomion, joka muun muassa koskee keskushallituksen ja useiden itsehallintoalueiden hallitusten MAGEFESAlle, joka on ruostumattomasta teräksestä tehtyjen kotitaloustarvikkeiden ja pienten sähkölaitteiden valmistaja, Espanjassa myöntämästä tuesta 20.12.1989 tehdyllä komission päätöksellä 91/1/ETY sääntöjenvastaisiksi ja yhteismarkkinoille soveltumattomiksi todettujen tukien takaisinperintää, täytäntöönpanemiseksi tarvittavia toimenpiteitä.
            
         
               2)
            
            
               Tämän tuomion julistamispäivästä lukien siihen saakka, kunnes edellä mainitussa asiassa komissio vastaan Espanja annettu tuomio on pantu täytäntöön, Espanjan kuningaskunta velvoitetaan maksamaan Euroopan komissiolle ”Euroopan unionin omat varat” -tilille 50 000 euron suuruinen uhkasakko kultakin päivältä, jolla edellä mainitussa asiassa komissio vastaan Espanja annetun tuomion noudattamisen kannalta tarpeellisten toimien toteuttaminen viivästyy.
            
         
               3)
            
            
               Espanjan kuningaskunta velvoitetaan maksamaan Euroopan komissiolle ”Euroopan unionin omat varat” -tilille 20 miljoonan euron suuruinen kiinteämääräinen hyvitys.
            
         
               4)
            
            
               Espanjan kuningaskunta velvoitetaan korvaamaan oikeudenkäyntikulut.
            
         
               5)
            
            
               Tšekin tasavalta vastaa omista oikeudenkäyntikuluistaan.
            
         
      (1)  EUVL C 72, 5.3.2011.